Държавен вестник, бр. 46, 2022 г., стр. 19

БРОЙ  46	
Д Ъ Р Ж А В Е Н  В Е С Т Н И К 	
СТР.  19  
Чл. 20. Одиторът носи отговорност за 
предписаните мерки в одитния доклад пред 
администрацията, управляваща пътя.
Чл. 21. Одитът за пътна безопасност се 
извършва чрез анализ на:
1. изходна информация;
2. проектна и/или екзекутивна докумен­
тация;
3. информация, получена от огледи на 
място.
Чл. 22. (1) Администрацията, управляваща 
пътя, взема решение по одитния доклад, в 
което се отразяват:
1. предписаните мерки, които се приемат;
2. предписаните мерки, които не се при­
емат, и мотивите за това;
3. изменения във връзка с предписаните 
мерки.
(2) В решението по ал. 1 се посочват сро­
ковете за изпълнение на предписаните мерки, 
като срокът за изпълнение на мерките на 
етапите по чл. 10, ал. 1, т. 3 и 4 не може да 
бъде по-дълъг от 6 месеца.
(3) Решението по ал. 1 се подписва от 
ръководителя на администрацията, упра­
вляваща пътя, или оправомощено от него 
длъжностно лице.
Чл. 23. В следващите етапи при изпъл­
нение на одит се взема предвид решението 
по чл. 22, ал. 1.
Раздел V
Състав и квалификация на членовете на 
одитния екип
Чл. 24. Одитор по пътна безопасност 
може да бъде всяко физическо лице, което 
притежава сертификат за професионална ква­
лификация „одитор по пътна безопасност“ и 
отговаря на изискванията на чл. 36д, ал. 1 – 3 
от Закона за пътищата.
Чл. 25. Ръководителят на одитния екип 
трябва да притежава сертификат за придо­
бита професионална квалификация „одитор 
по пътна безопасност“, да отговаря на из­
искванията, предвидени в чл. 36д, ал. 1 – 3 
от Закона за пътищата, и да е участвал в 
извършването на най-малко три одита за 
пътна безопасност.
Раздел VI
Целенасочена инспекция за пътна безопасност
Чл. 26. (1) Целенасочена инспекция за 
пътна безопасност е независимо обследване 
на път или на част от път за установяване 
на опасни условия, недостатъци и проблеми, 
които увеличават риска от произшествия и 
наранявания. 
(2) Инспекцията по ал. 1 се извършва въз 
основа на:
1. констатациите от цялостна оценка на 
безопасността на пътната мрежа;
2. преценка на администрацията, упра­
вляваща пътя.
Чл. 27. (1) Целенасочена инспекция за 
пътна безопасност се извърша от админи­
страцията, управляваща пътя.
(2) Инспекцията задължително включва 
посещение на място и визуален оглед. 
(3) При визуалния оглед могат да се из­
ползват и технически средства.
(4) Дейностите по извършване на инспек­
цията се осъществяват при обследване на 
индикативните елементи по приложение № 6.
Чл. 28. (1) Администрацията, управлява­
ща пътя, планира и извършва инспекцията 
в срок до три месеца от предоставянето на 
констатациите от цялостна оценка на безо­
пасността на пътната мрежа.
(2) Инспекциите се извършват съгласно 
годишен план, утвърден от ръководителя на 
администрацията, управляваща пътя, като 
се вземат предвид: 
1. данни за пътнотранспортни произшест­
вия;
2. извършеният основен ремонт/рекон­
струкция на съществуващ път или строител­
ство на нов път;
3. интензивност на движението;
4. клас на пътя;
5. издадени писмени предупреждения, 
сигнални писма и разпореждания по реда на 
чл. 165, ал. 1, т. 3 от Закона за движението 
по пътищата;
6. получени сигнали и предложения.
(3) Годишният план може да се актуали­
зира с решение на администрацията, упра­
вляваща пътя.
(4) Утвърденият годишен план се публи­
кува на интернет страницата на съответната 
администрация, управляваща пътя.
Чл. 29. Целенасочена инспекция за пътна 
безопасност се извършва от експертен екип, 
като най-малко един от членовете на екипа 
е одитор по пътна безопасност.
Чл. 30. (1) Резултатите от целенасочената 
инспекция за пътна безопасност се обобщават 
в доклад, който се приема от ръководителя на 
администрацията, управляваща пътя, в едно­
месечен срок от извършване на инспекцията.
(2) Докладът по ал. 1 включва:
1. предмет и обхват на инспекцията, в 
т. ч. описание на пътния участък, основание 
за извършване;
2. описание на фактически извършените 
дейности, в т. ч. условията, при които е из­
вършена;
3. констатации от проверката;
4. предложения за изпълнение на преки 
коригиращи действия.
(3) Въз основа на предложенията по ал. 2, 
т. 4 се определят сроковете за изпълнение 
на преките коригиращи действия.